CELEX: C2004/190/29
Language: et
Date: 2004-07-24 00:00:00
Title: Kohtuasi T-143/04: Hagi, mille Antonietta Camurato Carfagno esitas 13. aprillil 2004 Euroopa Ühenduste Komisjoni vastu

24.7.2004   
            
            
               ET
            
            
               Euroopa Liidu Teataja
            
            
               C 190/18
            
         
      HAGI, mille Antonietta Camurato Carfagno esitas 13. aprillil 2004 Euroopa Ühenduste Komisjoni vastu
   (Kohtuasi T-143/04)
   (2004/C 190/29)
   Menetluse keel: prantsuse keel
   Euroopa Ühenduste Esimese Astme Kohus on saanud 13. aprillil 2004 hagi Euroopa Ühenduste Komisjon vastu, mille on esitanud Antonietta Camurato Carfagno, keda esindab advokaat Carlos Mourato, kes on valinud endale kohtudokumentide kättetoimetamise aadressi Braine-L'Alleud'is (Belgia).
   Hageja palub esimese astme kohtul:
   
               —
            
            
               tühistada kõrgema hindaja 9. aprilli 2003. aasta otsus, mis käsitleb hageja karjääriarengu aruannet ajavahemiku 1. juuli 2001 kuni 31. detsember 2002 kohta;
            
         
               —
            
            
               tühistada ametisse nimetava asutuse 11. detsembri 2003. aasta selgesõnaline otsus, millega hageja kaebusele (R/353/03) anti negatiivne vastus;
            
         
               —
            
            
               tunnistada, et hagejale jääb õigus täiendada hagi alust osas, mis puudutab võimu kuritarvitamist hindajate ja ametisse nimetava asutuse poolt;
            
         
               —
            
            
               jätta menetluses oleva kohtuasja kohtukulud, samuti menetluse käigus tekkinud hädatarvilikud kulutused, eriti majutuse ja reisimiskulud ning päevarahad, samuti advokaatide tasud ja kulutused, komisjoni kanda.
            
         Õiguslikud alused ja peamised argumendid
   Hageja vaidlustab oma karjääriarengu aruande ajavahemiku 1. juuli 2001 kuni 31. detsember 2002 kohta.
   Oma hagi toetuseks väidab hageja, et tema karjääriarengu aruandes sisalduvad hinnangud on – arvestades kõnealuse perioodi aegseid ja hilisemaid dokumente ja asjaolusid ning antud hinde ja selle tähendusega vastuolus olevaid hindaja ja hinnangu kinnitaja kommentaare – ilmselgelt ekslikud. Lisaks leiab hageja, et karjääriarengu aruanne rikub personalieeskirjade artiklit 43, kuna uus hindamissüsteem võib põhjustada ametniku alahindamist, millega hageja arvates on tema puhul tegemist, silmas pidades eesmärki saavutada keskmiseks tulemuseks 14/20.
   Lisaks osundab hageja:
   
               —
            
            
               ilmsele hindamisveale;
            
         
               —
            
            
               võrdse kohtlemise põhimõtte rikkumisele;
            
         
               —
            
            
               põhjendamiskohustuse rikkumisele.